b'\n_START_ARTICLE_\nCrkva Marije Pomo\xc4\x87nice u Kigaliju\n_START_PARAGRAPH_\nCrkva Marije Pomo\xc4\x87nice je rimokatoli\xc4\x8dka crkva u Kigaliju, Ruanda, u sklopu salezijanske ustanove u Kimihururi u Kigaliju. Posve\xc4\x87ena Mariji Pomo\xc4\x87nici kr\xc5\xa1\xc4\x87ana. Crkvu je izgradio hrvatski misionar don Danko Litri\xc4\x87 zahvaljuju\xc4\x87i dobrotvorima. Mnogi dobrotvori su bili brojni Hrvati iz Hrvatske, Bosne i Hercegovine i hrvatske dijaspore, ponajvi\xc5\xa1e iz hrvatskih katoli\xc4\x8dkih misija._NEWLINE_Blagoslov i posveta crkve bili su na 31. sije\xc4\x8dnja 2018. godine, na blagdan sv. Ivana Bosca. Sve\xc4\x8dano euharistijsko slavlje predvodio je nadbiskup Kigalija mons. Tadej Ntihinyurwa. Koncelebrirali su biskup iz Nyunda mons. Anaclet Mwumvaneze i pomo\xc4\x87ni banjolu\xc4\x8dki biskup mons. Marko Semren. U koncelebraciji su bili jo\xc5\xa1 provincijal Provincije Afri\xc4\x8dka velika jezera sv. Karla Lwange don Camil Swertvagher, provincijal Hrvatske salezijanske provincije sv. Ivana Bosca don Pejo Orki\xc4\x87 i mnogo drugih sve\xc4\x87enika i salezijanaca, me\xc4\x91u njima i Hrvati don Danko Litri\xc4\x87, provincijski ekonom  Hrvatske salezijanske provincije don Tihomir \xc5\xa0utalo i vl\xc4\x8d. Marinko Filipovi\xc4\x87. Nazo\xc4\x8dile su i \xc4\x8dasne sestre i brojni vjernici. _NEWLINE_Prvo su blagoslovljeni oltar, tabernakul, ambon, vrata i prozori te vanjske i unutarnje strane zidova. Otjpevane su Litanije Svih svetih. Nakon toga su su ugra\xc4\x91ene mo\xc4\x87i zagreba\xc4\x8dkog nadbiskupa mu\xc4\x8denika bla\xc5\xbeenog kardinala Alojzija Stepinca u oltar. Mo\xc4\x87i je darovao zagreba\xc4\x8dki nadbiskup kardinal Josip Bozani\xc4\x87. Zatim je do\xc5\xa1lo na red mazanje oltara svetim uljem i ka\xc4\x91enje svih mjesta i prostora crkve, koji su prije toga bili po\xc5\xa1kropljeni blagoslovljenom vodom. Nakon toga prekrasnim oltarnjakom je pokriven ultar i ukra\xc5\xa1en cvije\xc4\x87em i svije\xc4\x87ama. Otpjevalo se pjesmu Slava Bogu na visini, uz brujanje bubnjeva i zvonaca. Uslijedila je najava Bo\xc5\xbeje rije\xc4\x8di uslijedila te homilija mons. Ntihinyurwe. Poslije vjerni\xc4\x8dke molitve prinosili su darove. Velika vjerni\xc4\x8dka kolona i\xc5\xa1la je u crkvu i prinijela razno liturgijsko posu\xc4\x91e i darove, me\xc4\x91u kojima prekrasna pokaznica, kale\xc5\xbe, misnica s likom bl. Alojzija Stepinca, kadionica i la\xc4\x91ica te zvonce. Doneseni su iz Hrvatske i darovani za crkvu.'